A Force of One

A Force of One er en amerikansk actionkriminal- og kampsportfilm fra 1979 med Chuck Norris og Jennifer O'Neill i hovedrollen. Andre sentrale roller spilles av Ron O'Neal, Clu Gulager og Bill Wallace. Regi er ved Paul Aaron.

 Handling 
I San Francisco blir to narkospanere blir funnet døde i sjøen uten ytre tegn til vold. Når ytterligere to spanere blir drept mistenker politiet at morderen er ekspert på karate og «silent killing». Omtrent samtidig har narkotikaomsetningen i byen blusset opp og det blir tydelig at de drepte var på sporet av noe avslørende. Politisjefen hyrer karatemesteren Matt Logan (Chuck Norris) til å trene sine styrker for bedre å kunne møte politimorderen. Etterhvert blir Logan selv involvert i saken.

 Om filmen 
A Force of One innbrakte $20 millioner på amerikanske kinoer i 1979.http://www.imdb.com/title/tt0079168/business

Filmen hadde kinopremiere i Norge sommeren 1985, men ble utgitt på video allerede i 1982 av OVC.Blad: «Video», 1982, nr. 1, side 2 VGs anmelder beskrev den som «brukbar spenning» og gav den terningkast fire.VG - Nye filmer: dette mener VG (12.07.1985, s.40) Aftenpostens anmelder gav den middelmådig omtale og skrev blant annet: «Langt på vei er dette en troverdig historie, som gir innblikk i et infisert narkomiljø og i politiets vanskelige oppgaver. Takket være Chuck Norris i hovedrollen som karateeksperten han har drevet en kjede skoler i USA - har filmen fått et realistisk tilsnitt, tross enkelte feilgrep av den usikre regissøren Paul Aaron.»Aftenposten Morgen  - Misbruk av karate (12.07.1985  -  Side: 18)

 Rollebesetning 
 Chuck Norris – Matt Logan
 Jennifer O'Neill – Mandy Rust
 Clu Gulager – Dunne
 Ron O'Neal – Rollins
 Bill Wallace – Sparks
 Eric Laneuville – Charlie Logan
 James Whitmore Jr – Moskowitz
 Clint Ritchie – Melrose Pepe Serna – Orlando
 Ray Vitte – Newton
 Taylor Lacher – Bishop
 Lisa James – Harriett
 Chu Chu Malave – Rudy
 Kevin Geer – Johnson
 Eugene Butler – Murphy
 Aaron Norris – Anderson
 Mike Norris	– Pizza Skateboarder

 Referanser 

 Eksterne lenker 

 Filmplakat

Kategori:Actionfilmer fra USA
Kategori:Kriminalfilmer fra USA
Kategori:Kampsportfilmer fra USA
Kategori:Filmer fra 1979
Kategori:Engelskspråklige filmer